Държавен вестник, бр. 27, 2013 г., стр. 5

БРОЙ  27	
Д Ъ Р Ж А В Е Н  В Е С Т Н И К 	
СТР.  5  
ЗАКОН
за изменение и допълнение на Закона за 
устройството на Черноморското крайбрежие 
(обн., ДВ, бр. 48 от 2007 г.; изм., бр. 36 и 67 
от 2008 г., бр. 19, 82 и 92 от 2009 г., бр. 45 и 
82 от 2012 г.)
§ 1. В чл. 1 се създава т. 3:
„3. условията и реда за провеждане на 
процедурите за определяне на концесионери 
и на наематели на морските плажове.“ 
§ 2. В чл. 2 т. 2 се изменя така:
„2. осигуряване на свободен и безплатен 
достъп до морските плажове;“.
§ 3. В чл. 3, т. 2 думите „линията на най-
големия отлив от брега“ се заменят с „бре­
говата линия“.
§ 4. В чл. 4 се правят следните изменения:
1. Алинеи 1 и 2 се изменят така:
„(1) Гражданите имат право на свободен и 
безплатен достъп до морските плажове. 
(2) Достъпът на гражданите до морските 
плажове се осигурява чрез предвижданията 
на устройствените планове, включително 
на парцеларните планове за изграждане на 
обектите на техническата инфраструктура, 
обслужваща тези територии.“
2. В ал. 3 думите „по ал. 1“ се заменят с 
„по чл. 6, ал. 4 и 5“.
§ 5. В чл. 6 се правят следните изменения 
и допълнения:
1. Алинея 2 се изменя така:
„(2) Морският плаж е територия, пред­
ставляваща обособена част от крайбрежната 
плажна ивица, покрита с пясък, чакъл и други 
седиментни или скални образувания в резултат 
на естествени или изкуствено предизвикани 
в резултат на човешка дейност процеси на 
взаимодействие на морето със сушата. Към 
територията на морския плаж се включват и 
пясъчните дюни, разположени непосредстве­
но зад плажната ивица или попадащи върху 
морския плаж.“
2. В ал. 4, т. 5 думите „изградените от“ 
се заменят съc „създадените в резултат на“.
3. В ал. 7, изречение второ думата „изработ­
ването“ се заменя с „възлагането, създаването“.
4. Създават се ал. 8 и 9:
„(8) Когато в резултат на естествени про­
цеси на взаимодействие на морето със сушата 
се образуват морски плажове, засягащи един 
или повече имоти – частна собственост, частта 
от засегнатите имоти се отчуждава по реда 
на глава трета от Закона за държавната соб­
ственост по предложение на министъра на 
регионалното развитие и благоустройството.
(9) За създаването на специализираните кар­
ти и регистри по ал. 7 органите, на които със 
закон са възложени опазването и контролът на 
защитените територии и на защитените зони, 
са задължени да предоставят информация
и/или да посочват очертанията на обектите 
по ал. 4, т. 3 и 4.“
§ 6. В чл. 7 се правят следните изменения 
и допълнения:
1. В ал. 1, изречение първо след думата 
„концесия“ се добавя „за услуга“, думите 
„Закона за концесиите“ се заменят с „този 
закон“, а думите „10 години“ се заменят с 
„15 години“.
2. Алинея 2 се изменя така:
„(2) Концесията се предоставя срещу за­
дължението на концесионера да извършва 
концесионно плащане към концедента, да 
осигурява свободен и безплатен достъп на 
морския плаж, да осъществява задължител­
ните дейности и да постави указателни табели 
със схеми на отделните зони и условията на 
концесията.“
3. Алинеи 3 и 4 се отменят.
4. Алинея 7 се изменя така:
„(7) Морските плажове, които не са предос­
тавени на концесия или под наем, се обявяват 
със заповед на министъра на регионалното 
развитие и благоустройството за неохраняеми 
морски плажове ежегодно до 31 май. Заповед­
та се публикува на официалната интернет 
страница на Министерството на регионалното 
развитие и благоустройството.“
5. Алинея 8 се изменя така:
„(8) Морските плажове с прилежащата 
им акватория в границите на защитените 
територии, включени в приложение № 2 към 
Закона за защитените територии, могат да се 
поддържат и управляват чрез предоставяне на 
концесия или чрез отдаването им под наем по 
реда на Правилника за прилагане на Закона 
за държавната собственост, ако с плановете 
за управление, утвърдени по Закона за защи­
тените територии, се допуска осъществяване 
на дейности, свързани с използването им за 
рекреационни нужди.“
6. Създават се ал. 9, 10 и 11:
„(9) Условията и редът за осъществяване 
на задължителните дейности на морските 
плажове по ал. 2, 5, 7 и 8 се определят с на­
редба на министъра на регионалното развитие 
и благоустройството.
(10) По реда на Закона за концесиите се 
предоставят концесии за изграждане на из­
куствени морски плажове върху имоти – дър­
жавна собственост.